### | | | | --- | --- | | | | | --- | | **Byråd** 27. november 2018 Sagsnr. 710-2018-41194 Dok.nr. 710-2018-432117 Sagsbehandler DPHNED | | 190.                Deltidsplads på 30 timer i dagtilbud ved barsels- eller forældreorlov - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Dagtilbudsloven § 27b |

###

**SAGENS INDHOLD**

Byrådet skal i denne sag tage stilling til retningslinjer
for at kunne opnå en deltidsplads i et dagtilbud på 30 timer i forbindelse med afholdelse
af barsels- eller forældreorlov.

Dagtilbudsloven er blevet ændret, så der fra 1. januar 2019
træder nye regler i kraft omkring deltidsplads i et dagtilbud på 30 timer i
forbindelse med afholdelse af barsels- eller forældreorlov. Byrådet skal jf.
dagtilbudslovens § 27 b, stk. 4 fastsætte retningslinjer for forældrenes
mulighed for at benytte deltidspladser. Det skal bemærkes, at lovændringen vedrørende deltidspladser også gælder for
private institutioner.

Jf. dagtilbudsloven § 27 b har
forældre, hvor den ene eller begge har fravær i medfør af barselsloven, ret til
en deltidsplads på 30 timer om ugen i et dagtilbud til børn i husstanden i
aldersgruppen 26 uger og indtil skolestart mod en reduceret egenbetaling.
Fravær i medfør af barselsloven kan blandt andet dække over forældres fravær
under graviditet og fødsel, under forældreorlov m.v. samt adoptanters fravær i
forbindelse med adoption. Muligheden for at få en deltidsplads omfatter også
forældre, der har valgt at genoptage arbejdet delvist.

Deltidspladsen skal benyttes i
en sammenhængende periode. Forældre kan dog beholde pladsen, hvis fraværet
afbrydes af en periode på mindre end fem uger.

**VURDERING**

Børn og Skole vurderer, at det vil være hensigtsmæssigt at
fastsætte følgende retningslinjer, som skal gælde for ansøgeren, der ønsker en
30 timeres deltidsplads i et dagtilbud. Udover hvad, der er anført i
dagtilbudsloven (beskrevet ovenfor), foreslås følgende:

· En 30 timers dagtilbudsplads kan på hverdage benyttes mandag til
fredag i tidsrummet kl. 8.30 – 14.30.

· Ansøgningsfristen er senest to måneder før, at deltidspladsen
ønskes.Forældre
skal ved deltidspladser i [adresse] oplyse om afbrydelse eller ophør af
fravær senest en måned før ændringer træder i kraft. I [adresse] er der mulighed for at ændre plads fra
den 1. eller den 16. i måneden. Ved deltidspladser i en anden kommune eller i
en privatinstitution skal forældrene oplyse om afbrydelse eller ophør af fravær
senest 2 måneder før ændringer træder i kraft (jf.
dagtilbudslovens § 27 b, stk. 6)

· Ansøgningen skal indeholde dokumentation for barselsperioden.
Hvis der ønskes en deltidsplads, før barnet er født, medsendes en kopi af
vandrejournalen – ellers medsendes dokumentation for, at der afholdes barsel-
eller forældreorlov.

· Forældre skal som minimum afholde barsel svarende til syv timer
om ugen, før de har ret til en deltidsplads på 30 timer om ugen.

· Forældre kan opretholde deltidspladsen indtil det er muligt at
ændre fra deltidsplads til fuldtidsplads. Det betyder, at hvis forældrenes
fravær efter barselsloven fx ophører den 4. i en måned, så vil de i [adresse]
Kommune have mulighed for at opretholde deltidspladsen til den 15. i måneden.

Private institutioner og andre
kommuner kan have andre retningslinjer for anvendelse af deltidspladser end
beskrevet ovenfor.

De foreslåede retningslinjer og
en uddybning af loven er samlet i vedlagte bilag.

**ØKONOMI**

Udgifterne til en dagtilbudsplads er opdelt i faste og
variable udgifter. Forældre, der vælger en deltidsplads, betaler det samme som
forældre med fuldtidspladser til de faste udgifter. De variable udgifter er derimod
forholdsmæssigt nedsat for forældre med deltidsplads. I nedenstående tabel 1
ses taksterne gældende pr. 1. januar 2019:

Tabel 1:Takster i kr. gældende pr. 1. januar 2019

|  |  |  |
| --- | --- | --- |
|  | Deltid  (30 timer) | Fuldtid1 |
| Dagpleje | 1.756 | 2.599 |
| Vuggestue | 2.182 | 3.311 |
| Vuggestue med frokostordning | 2.582 | 3.711 |
| Børnehave, 3-6 år | 1.212 | 1.848 |
| Børnehave, 2 år og 9 mdr. indtil 3 år | 1.756 | 2.599 |
| Børnehave med frokostordning, 3-6 år | 1.612 | 2.248 |
| Børnehave med frokostordning, 2 år og 9 mdr. indtil 3 år | 2.156 | 2.999 |

1) I
dagplejen 48 timer og i daginstitutioner 51,5 timer.

Som det ses af nedenstående tabel 2 får daginstitutionerne
tilført ressourcer svarende til henholdsvis en deltids- og fuldtidsplads:

Tabel 2: Ressourcetildeling (ekskl. daglig ledelse) til
daginstitutionerne i 2019

|  |  |  |
| --- | --- | --- |
|  | 0-2 år op til  40. barn | 3-6 år op til  40. barn |
| Fuldtid timer pr. barn pr. uge | 10,09 | 5,05 |
| Deltid timer pr. barn pr. uge | 5,88 | 2,94 |

Ressourcetildelingen til daginstitutionerne og forældrenes
egenbetaling afspejler udgifterne ved den benyttede plads. Som det ses af tabel
2 har kommunen i forhold til daginstitutionerne færre udgifter til en
deltidsplads end en fuldtidsplads.

I dagplejen er der derimod en merudgift for kommunen. Det
skyldes, at lønudgiften til dagplejeren er den samme, uanset om barnet har en
deltids- eller fuldtidsplads. Men da taksten er lavere for en deltidsplads end
en fuldtidsplads betyder det, at kommunen mister indtægter fra
forældrebetaling.

Eventuelle besparelser tilføres kassebeholdningen, og
eventuelle merudgifter finansieres af kassebeholdningen.

Kommunerne er blevet økonomisk kompenseret for øget
administration af denne ordning svarende til ½ time pr. barn, der benytter
ordningen. Den samlede kompensation for kommunerne er på 1,5 mio. kr. [adresse]
Kommunes andel heraf er 12.000 kr. årligt. Ud fra forudsætningerne bag kompensationen
svarer det til, at 81 børn årligt vil benytte ordningen.

**INDSTILLING**

Den konstituerede direktør for Børn og Skole indstiller til
Byrådet:

1.    At de foreslåede
retningslinjer for 30 timers deltidsplads i dagtilbud i forbindelse med afholdelse
af barsels- og forældreorlov godkendes.

**BESLUTNING**

***Børne- og Skoleudvalget, 8. november 2018:***

Fraværende:Ingen

Indstilles godkendt.

***Økonomiudvalget, 20. november 2018:***

Fraværende:Emilie Thomsen

Indstilles godkendt.

**Bilag**

|  |  |
| --- | --- |
| Retningslinjer vedrørende deltidspladser i forbindelse med afholdelse af barsels- eller forældreorlov | 710-2018-335642 |